69. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ. 937 της 7/11 Οκτ. 1980 (ΦΕΚ Α΄ 237) Περί ενάρξεως της λειτουργίας Ειρηνοδικείων. Έχοντες υπ’ όψει: 1)Τας διατάξεις της παρ. 1 του άρθρ. 1 του Νόμ. 949/1979 «περί συστάσεως, ανασυστάσεως και καταργήσεως Ειρηνοδικείων και ιδρύσεως Διοικητικού Πρωτοδικείου Πύργου», και 2)Την υπ’ αριθ. 989/1980 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν: Άρθρον μόνον.-Ορίζεται ημερομηνία ενάρξεως της λειτουργίας των δια του Π.Δ/τος υπ’ αριθ. 79/1980 (ΦΕΚ 27/29.1.1980, τεύχος Α΄) «περί ανασυστάσεως Ειρηνοδικείων» ανασυσταθέντων Ειρηνοδικείων ως εξής: α)του Ειρηνοδικείου Φαρρών, περιφερείας του Πρωτοδικείου Πατρών η 18η Οκτ. 1980 και β)του Ειρηνοδικείου Χερσονήσου, περιφερείας του Πρωτοδικείου Ηρακλείου η 1η Νοεμ.1980. 